**ΔΙΑΔΙΚΑΣΙΑ ΕΓΓΡΑΦΩΝ 2022-2023**

**Φέτος θα εγγραφούν τα παιδιά που γεννήθηκαν το έτος 2018.**

Για την εγγραφή του νηπίου , ο γονέας, πρέπει να ακολουθήσει τα εξής βήματα:

1. **Είσοδος** στη σελίδα **(https://proti-eggrafi.services.gov.gr/)** και επιλογή του Νηπιαγωγείου στο οποίο ανήκει **σύμφωνα με τη διεύθυνση κατοικίας**.
2. Η είσοδος στη σελίδα γίνεται με τους κωδικούς του **taxisnet.**
3. **Συμπλήρωση στοιχείων επικοινωνίας**: Κατά την είσοδό του στο σύστημα, ο γονέας συμπληρώνει τα στοιχεία ηλεκτρονικού ταχυδρομείου και κινητού τηλεφώνου μέσω του οποίου θα ενημερώνεται για την πορεία της αίτησής του.
4. **Για την υποβολή της αίτησης** ο γονέας συμπληρώνει διαδοχικά τα ακόλουθα:

α) τα **στοιχεία του νηπίου/προνηπίου** για το οποίο αιτείται την εγγραφή

β) τη **διεύθυνση** **μόνιμης κατοικίας** του την οποία τεκμηριώνει, αναρτώντας σε ψηφιακή μορφή εγγράφου σχετικό αποδεικτικό όπως λογαριασμό **ΔΕΚΟ ( ΔΕΗ ή ΟΤΕ ή ΔΕΥΑΖ ή Ε9)**

γ) **το ονοματεπώνυμο άλλου παιδιού**, που φοιτά σε συστεγαζόμενη σχολική μονάδα

δ) εάν επιθυμεί τη φοίτηση του νηπίου/προνηπίου στο Προαιρετικό **Ολοήμερο** πρόγραμμα.

ε) τα **στοιχεία των συνοδών** των νηπίων κατά την προσέλευση και αποχώρηση τους από τη σχολική μονάδα και

στ) **επιλέγει τη δήλωση**: «Υποβάλλοντας αυτή την αίτηση, αναλαμβάνω την ευθύνη για την ασφαλή προσέλευση και αποχώρηση του νηπίου/προνηπίου».

Τα δικαιολογητικά που θα προσκομίσουν οι κηδεμόνες/γονείς είναι τα εξής:

α) **Ατομικό Δελτίο Υγείας Μαθητή**,

β) **Φωτοτυπία Βιβλιάριου Εμβολίων και**

γ) **Αίτηση εγγραφής στο προαιρετικό ολοήμερο τμήμα που θα παραλάβει από τη σχολική μονάδα.**

δ) Ο χρήστης **δηλώνει υπεύθυνα** ότι ασκεί τη γονική επιμέλεια του τέκνου που αιτείται εγγραφή και απαιτείται **η έγγραφη συναίνεση του έτερου γονέα/κηδεμόνα με υπεύθυνη δήλωσή του,** σύμφωνα με τις διατάξεις του Αστικού Κώδικα.

**Μετά την υποβολή της αίτησης** , ο γονέας λαμβάνει ενημερώσεις στο κινητό τηλέφωνο που έχει δηλώσει κατά την ηλεκτρονική υποβολή της αίτησής του για την πορεία της. Εφόσον απαιτηθούν διορθώσεις, η αίτησή του επιστρέφεται στον ίδιο από το Νηπιαγωγείο, προκειμένου να τις πραγματοποιήσει. Έπειτα από τις σχετικές διορθώσεις, η αίτηση γίνεται **«αποδεκτή».**

Τα παραπάνω δικαιολογητικά ο γονέας τα προσκομίζει στη σχολική μονάδα εφόσον γίνει δεκτή η αίτηση εγγραφής του νηπίου/προνηπίου.

Οι εγγραφές θα πραγματοποιούνται καθημερινά (**1:00-1:30 μ.μ**) στο σχολείο από **1 έως 20 Μαρτίου κατόπιν ραντεβού με την προϊσταμένη του σχολείου για την αποφυγή συνωστισμού τηρώντας τα προτεινόμενα μέτρα του ΕΟΔΥ.**

**Επισημαίνεται ότι η αποδοχή της αίτησης δε συνεπάγεται απαραίτητα φοίτηση του νηπίου/προνηπίου στη δηλωθείσα σχολική μονάδα. Η σχολική μονάδα φοίτησης του νηπίου / προνηπίου θα καθοριστεί μετά το πέρας της διαδικασίας υποβολής των αιτήσεων και αφού η αρμόδια Διεύθυνση Πρωτοβάθμια Εκπαίδευσης κατανείμει τις αιτήσεις σύμφωνα με τις διαθέσιμες θέσεις κάθε Νηπιαγωγείου.**